কেগৰ এই প্ৰতিবেদন অনুসৰি নাগৰিকপঞ্জীৰ নামত অপচয় কৰা হৈছিল প্ৰায় ১৬০২.৬৬ কোটি টকা । কিন্তু ভাৰতৰ মহাপঞ্জীয়কে এন আৰ চি উন্নীতকৰণৰ নামত অনুমোদন জনাইছিল কেৱল ২৮৮.১৮ কোটি টকা হে । আৰু ২০১৯ চনত এই পৰিমাণ বৃদ্ধি হৈ হয়গৈ ১৬০২.৬৬ কোটি টকা । আনহাতে, এন আৰ চিৰ ৰাজ্যিক সমন্বয়কৰ কাৰ্যালয়ে যোৱা বিত্তীয় বৰ্ষৰ সামৰণিতে সৰ্বমুঠ ১৫৭৯.৭৮ কোটি টকা ব্যয়ৰ তথ্য দাখিল কৰে । তাৰ ভিত্তিতেই কেগৰ তৰফৰ পৰা হিচাপ পৰীক্ষাৰ অন্তত বিভিন্ন বিত্তীয় অনিয়ম ধৰা পৰে । এতিয়া প্ৰশ্ন হয়, এই বৃহৎ অংকৰ কেলেংকাৰী সন্দৰ্ভত কোনো বিহিত ব্যৱস্থা গ্ৰহণ কৰিবনে চৰকাৰে?